جیمس ٹاڈ

لیفٹینینٹ کرنل جیمس ٹاڈ  (20 مارچ 1782ء-18 نومبر 1835ء) ہندوستان میں خدمات انجام دینے والے برطانوی ایسٹ انڈیا کمپنی کے افسر ، سیاسی ایجنٹ اور مستشرق تھے۔ انہوں نے اپنے افسری کے ساتھ ساتھ اپنی تعلیمی لیاقت اور دلچسپی کا استعمال کرتے ہوئے ہندوستان کی تاریخ پر عظیم الشان کارنامے انجام دیے ہیں بالخصوص راجپوتانہ جو موجودہ دور کے راجستھان کے علاقوں پر مشتمل تھا، کی تاریخ انہوں نے قلم بند کی۔
ٹوڈ کی ولادت اور بنیادی تعلیم اسکاٹ لینڈ میں ہوئی۔ انہوں نے 1799ء میں ایسٹ انڈیا کمپنی میں بحیثیت افسر ملازمت کی شروعات کی اور بنگال آرمی میں وہ کیڈٹ کے طور پر مقرر ہوئے۔ انہوں نے بہت جلد ترقی کرتے ہوئے شندے خانوادہ شاہی کے ایک سفیر کے کپتان بن گئے۔ تیسری اینگلو مرہٹہ جنگ میں وہ شعبہ ذہانت میں مقرر تھے مگر اس کے بعد پھر ترقی کرتے ہوئے راجپوتانہ کے کچھ علاقوں میں سیاسی ایجینٹ بن گئے۔ انہیں ایسٹ انڈیا کمپنی کے زیر تسلط راجپوتانہ میں اتحاد برقرار رکھنے کا ذمہ سونپا گیا تھا۔ مگر بعد کے دنوں میں ان پر لگام لگائی جانے لگی اور ان کا دائرہ اختیار اور علاقہ بھی کم کر دیا گیا۔ 1823ء میں اپنی خرابی صحت کا حوالہ دیتے ہوئے انہوں نے سیاسی ایجینٹ کے عہدہ سے استعفیٰ دے دیا اور انگلینڈ واپس ہو گئے۔
انگلینڈ واپس جا کر انہوں نے ہندوستان کی سیاست اور جغرافیہ کے موضوع متعدد کتابیں شائع کیں جن میں تاریخ راجستان، حالات مارواڑ بہت مقبول ہوئیں۔ اولاً یہ کتاب انگریزی میں لکھی گئی تھی۔ انہوں نے 1826ء میں فوج سے استعفیٰ دیا اور اسی سال جولیا کلٹربک سے شادی کرلی۔ وہ 53 سال کی عمر میں 1835 میں انتقال کرگئے۔

حوالہ جات 

1782ء کی پیدائشیں
1835ء کی وفیات
اسکاٹش نسب کی انگریز شخصیات
برطانوی ایسٹ انڈیا کمپنی کے فوجی افسران
برطانوی مرد مصنفین
برطانوی مورخین
برطانوی نقشہ نگار
تاریخ راجستھان
لندن بورو ازلنگٹن کی شخصیات
مؤرخین ہندوستان
Short description is different from Wikidata